經數:一九一一

經名:摩訶止觀卷第六下

頁數:八一

上	欄

重不待時節. 以此喩之其義可見. 又如

兩鐵. 一種種燒治方有利用. 一是古珠卽燒

卽利. 爲是義故. 圓敎初心卽修三觀不待

二觀成. 以是義故卽須明第三觀也○二

修中觀因緣者. 略爲五. 一爲無緣慈悲. 二

滿弘誓願. 三心佛智慧. 四學大方便. 五修

牢强精進. 一無緣慈悲者. 卽如來慈悲也. 此

慈悲與實相同體. 不取衆生相故非愛見.

不取涅槃相故非空寂. 非空寂故非法緣

慈悲. 非愛見故非衆生緣. 無二邊相故名

無緣. 大經云. 緣如來者名曰無緣. 普覆法

界拔除苦本與究竟樂. 上兩觀慈慈有邊

表. 如來慈者卽無齊限. 上兩觀慈與菩薩

共. 無緣慈者獨在如來. 上兩慈無所包含.

如來慈者具一切佛法十力無畏. 是如來藏

諸法都海. 故大經云. 慈若有若無. 非有非無.

如是之慈乃是諸佛如來境界. 當知慈具三

諦也. 迦葉讚云. 今我欲以一法讚. 所謂慈

心遊世間. 是慈卽是大法聚. 是慈卽是眞解

脫. 解脫卽是大涅槃. 上慈作意乃成. 此慈任

運無請爲依. 手出師子令彼調伏. 如慈石

吸鐵無心而取. 夫鐵在障外石不能吸. 衆

生心性卽無緣慈. 無明障隔不能任運吸取

一切. 今欲破無明障顯佛慈石. 任運吸取

無量佛法無量衆生. 欲修此慈非中道觀.

誰能開闢. 如水生火水不能滅. 還用火滅.

此無明障依兩觀生. 兩觀所不能除唯中

道觀乃能破耳. 爲是因緣修第三觀也. 二

滿本弘誓者. 初發心時起四弘誓. 與虛空

中	欄

等. 空假兩觀知苦斷集猶如枝葉. 所未知

斷喩若根本. 空假兩觀修道證滅猶如燈

八. 諸山幽闇力不能明. 雖修兩觀誓願未

滿. 譬如百川不能溢海. 娑伽羅龍王所[&FFFF]#

泉池一[&FFFF]#卽滿. 中道正觀亦復如是. 知一切

苦斷法界集. 修無上道證究竟滅. 爲滿

本願故須修第三觀. 三心佛智慧者. 卽是

如來一切種智知. 佛眼見廣大深遠橫□覺

了. 究竟具足. 上兩觀眼智比於佛法. 猶如

盲人闇中想?不能睹見. 墜落坑坎云何

得前. 若修中道如有目足到淸□池. 除

二邊熱悶醒覺休息. 飮服其水冷滑香甘.

是名佛智知. 見其池相方圓深淺. 水色淸

淨. 是名佛眼見. 欲得如來實相眼智非

1止觀不成. 故修第三觀. 四學大方便者.

卽是如來無謀善權無方大用. 住首楞嚴種

種示現. 不可思議巧方便力. 示諸衆生虛空

中風. 劫燒負草令無燒害. 此爲難事故須

善巧. 如彌勒先爲天子說不退行. 淨名卽

迪云. 從如生得菩提耶云云. 無菩提勿

起此見. 旣破見已卽說寂滅是菩提. 不二

是菩提. 一切衆生卽是菩提云云. 天子聞玄

悟無生忍. 是二大士槌砧更□. 令難悟者

2悟悟難悟法. 若無方便云何利他. 又如

來初出不卽說大. 種種方便譬類言辭. 引

導衆生令離諸著. 然後開佛知見示以一

乘. 是故殷勤稱歎方便. 眞實得顯功由善

權. 故言雖說種種道其實爲一乘. 更以異

方便助顯第一義. 佛智□思議方便隨宜

下	欄

說. 佛意難可測無有能得解. 3以百千方

便令鈍根者妙契□中. 上二觀智力用輕

微. 如富樓那化彼外道反見蚩弄. 文殊暫

往師徒靡風. 欲得如來此方便者. 若非中

觀所不能成. 故修第三觀也. 五大精進

者. 欲爲大事大用功力. 法華云. 如有勇

健能爲難事. 不動不退方名薩□. 不顧

身命何肉財物. 雖得菩提猶尙不息何肉

未得. 上兩觀功微賞少. 中觀功蓋天下賞

窮解□. 爲大精進修第三觀. 修中道因緣

甚多. 爲對出假觀略說五耳云云○三正

修中觀者. 此觀正破無明. 無明懸絶非眼

慮見知云何可觀. 例如初觀觀眞. 眞無色

像亦無方所. 但觀陰入界心三假之惑四

句推心. 巧修止觀. 得無漏發名爲見眞. 次

觀觀假假復云何. 但觀空智能令不空於

一心中點示萬行. 卽發法眼遍知藥病. 故

名假觀. 今觀無明亦復如是. 觀二觀智

當彼破惑名之爲智. 今望中道智還成

惑. 此惑是中智家障. 故言智障. 又此智障

於中智中智不發. 故名智障. 前言智能障

後言智被障. 例如六十二見. 見名慧性慧

卽世智. 若望無漏此慧性與見思合能障

於眞. 此二諦智與無明合障於中道亦復

如是. 又能障是惑. 所障是中智. 能所合論故

言智障. 云何觀此二智卽是無明. 若言是

明種智現前. 洞識諸佛十力無畏一切諸法.

圓足覺了可得是明. 而今不爾豈非無明.

觀此無明卽爲三番一觀無明. 二觀法性.

經數:一九一一

經名:摩訶止觀卷第六下

頁數:八二

上	欄

三觀眞緣. 一觀無明者. 空假之智與心相

應. 觀此二智爲從法性生. 爲從無明生.

爲從法性無明合生. 爲從離生. 若從法

性法性無生. 若從無明無明不實. 亦不關

中道. 若合共生則有二過. 若從離生則無

因緣. 中論云. 諸法不自生云云. 如是廣破

如上因成中說. 作此觀時泯然淸淨. 心無

依倚亦不住著不覺不知. 能觀所觀猶若

虛空不可說示. 雖未發眞於四句中決

定不執. 譬如闇中遙望株燮不審人燮. 人

應六分動相. 燮無六分是不動相. 久住觀

之心謂是燮亦不明了. 起四句執卽喩動

相. 動喩無常相不動喩常. 久觀不已定知

是常. 不起四執而無明未破猶不了了. 雖

不了了定知一常一切常. 行大直道無留

難故. 前見思塵沙久已穿徹. 唯二觀智卽喩

金剛觀破智障名觀穿觀. 安心此理名觀

達觀此理不可思議名第一義空. 待二乘頑

境之空名爲智慧. 而此法性非智非不智.

是爲中觀具三義也. 復次體達智障無明.

無自他性共無因性畢竟不可得. 如持戒比

丘觀無蟲水. 此中動者蟲耶塵耶. 蟲卽生相

塵無生相. 諦觀不已雖知是塵亦不明了.

若謂無明有四性. 性是生動. 若無四性無

性無生動. 雖知不動亦不決定. 雖不決

定而決定觀常住不動. 前生死涅槃二邊流

動. 止兩觀已止. 唯有無明□轉未息. 今達

心本源無明寂靜名止息止. 安心此理名

停止止. 常住之理非止非不止. 對無常動

中	欄

故言爲止. 卽是非止非不止是名中止具

三義也. 復次智障心中. 卽有三假四句止

觀. 信法□轉四悉檀巧修. 皆例如前說. 如

是四句卽是觀門. 若離此四無修觀處. 善

巧方便因門而通得見中道. 見中道時非

卽四觀. 若於一觀得入. 餘句卽融不須更

修. 若未通入. 但勤修四句方便取悟. 若執

此四卽爲所燒遮壅不通. 若無執滯卽是

觀無明四句得悟也. 二約法性破無明

者. 上四句觀於智障心無明生. 決定□得.

或生一種解. 或發一定. 決謂無明卽是法

性. 如此計者非是悟心. 但發觀解. 如闇見

塵燮決謂塵燮. 卽當移觀觀於法性. 爲

當無明心滅法性心生. 爲當不滅法性心

生. 爲當亦滅1不滅法性心生. 爲當非滅

非不滅法性心生. 若無明滅而法性生者. 滅

何能生. 不滅生者明無明□. 共生者卽有二

過. 離則不可. 不自不他不共不無因. 如是

四句一一句中. 信法□轉四悉善巧. 卽能得

悟. 通四門池. 雖未得悟. 決定謂此中道

觀智能破無明. 常如是學更不餘修也. 三

約眞緣破無明者. 觀此觀智待誰得名

爲智爲非智. 若橫待者. 十方諸佛是智是

明. 待我無智明也. 若□待者. 我於將來

破除盲冥而得大明. 待今是無智無明. 如

是智明爲是緣修. 爲是眞修. 眞緣合修. 離

眞離緣. 若緣修者緣是無常. 云何生常. 若

是眞修眞不應修. 釋此有兩家. 一云. 緣修

顯眞修. 二云. 緣修滅眞自顯. 眞自顯是自

下	欄

生. 由緣顯是他生. 眞緣合是共生. 離眞緣

是無因生. 四句心智不可得. 亦不得無智.

何以故. 待智說無智智無故無所可待故

無智亦無. 若執眞緣爲是者. 不能發中俱

是障智. 若不執者卽是四門. 若得契理理

非眞非緣. 非共非離不可說示. 若有機

緣亦可四說. 悉檀方便無復定執. 隨緣異

說聞卽得道. 所謂從無常生於常. 大經云.

因是無常而果是常. 又云. 從伊蘭子生□

檀樹. 或時云. 從法王種性中生卽是眞修.

或言. 因滅無明則得菩提燈. 或言. 非內

觀非外觀而得是智慧云云. 無得之得以

是得無所得. 入空意. 無所得卽是得. 入假

意. 得無所得皆不可得. 雙照得無得卽中

意. 諸菩薩等或偏申一門. 如天親明阿梨

耶識爲世諦. 別有眞如. 此是論之正主. 禪

定助道皆是陪從莊嚴耳. 如中論申畢竟空

空爲論主. 其除亦是助道耳. 餘門亦應有

菩薩作論申之. 作論異說豈離四門因門

有殊契會不異. 若得此意何所乖諍苦興

矛盾. 若用四門修觀者. 或樂或宜或對或

入. 一彼旣爾餘門亦然. 觀行雖別得道何異.

經論爲緣不同. 古來諍競難可通處. 用此

解釋. 水冶雲銷. 如此觀行契敎根理. 印會

允合有何是非. 明眼之人依義不依語. 有

智之者必不生疑. 無目無解徒勞愍怪□

可益乎. 問無明卽法性法性卽無明. 無明破

時法性破不. 法性顯時無明顯不. 答. 然. 理實

無名對無明稱法性. 法性顯則無明轉變

經數:一九一一

經名:摩訶止觀卷第六下

頁數:八三

上	欄

爲明. 無明破則無無明. 對誰復論法性耶.

問. 無明卽法性. 無復無明與誰相卽. 答. 如

爲不識水人指水是水指水是水. 但有

名字. 寧復有二物相卽耶. 如一珠向月生

水向日生火. 不向則無水火. 一物未曾

二. 而有水火之珠耳. 四修中觀位者. 前兩

止爲中道雙遮方便. 兩觀是雙照方便. 因此

遮照得入中道. 自然雙流自然雙死. 修此

雙流凡有三處. 若別接通者. 七地論修八

地論證. 別敎十□向論修登地論證. 如此

修證高遠□?. 初心衆生尙不得修乾慧.

云何能證八地耶. 此中道觀於凡無益. 又

初心尙未入十信至□向. 若無□向豈得

修中. 無修則無證. 此中道觀於凡夫人望

崖無益. 今明圓敎五品之初. □是凡地. 卽

能圓觀三諦修於中而坐如來座. 修寂滅

忍著如來衣. 修佛定慧以如來莊嚴而自

涅嚴. 修無緣慈入如來室. 始從初品進入

第五相似法起. 見鵠知池望煙驗火. 卽是

相似位人入六根淸淨也. 例如外道不修

念處永無媛分. 二觀亦爾. 不修中道似解

不發. 今五品修中能生似解. 轉入初住卽

破無明. 故華嚴解初住云. 無染如虛空. 淸

淨妙法身湛然應一切. 正使及習一時皆盡

無有遺餘. 初發過牟尼. 此之謂也. 始自初

品終至初住. 一生可修一生可證. 不待位

登七地. 爾乃修習. 何暇歡喜始入雙流. 前

敎所以高其位者. 方便之說. 圓敎位下者.

眞實之說. 法華云. 如此之事是我方便. 諸佛

中	欄

亦然. 今當爲汝說最實事. 卽此意也. 復次

三藏菩薩坐道場時猶是具惑. 故無雙流.

雙流位在佛耳. 通敎有別來接者雙流位

在八地. 別敎雙流位在初地. 故漸漸引之.

其位稍低. 實意彌顯也. 雖言初住破一分無

明是雙流位. 此是略語. 譬如擧帆一日三

千略言一日耳. 又如禪有九品此亦大較.

如佛得四禪身子不知. 身子入四禪目連

不知. 目連入四禪諸比丘不知. 如此滿推

禪不□九品. 初住亦爾. 言一品者亦無量

品. 此位能遍法界作佛事. 不可限量. 如

首楞嚴華嚴中廣說. 尙示八相何肉餘耶云

云. 前兩觀後已結成破法遍如上說. 今中

道正觀觀無明法性. 不依二邊不依四句.

畢竟淸淨無倚無著. 故淨名云. 稽首如空

無所依. 此智豁開一破一切破. 靡所不遍

故名破法遍也○第二約餘門明破法遍

者. 上約無生一門. □修常觀徹照三諦破

法遍. 無量諸門望無生門餘門是橫. 譬如

徑直重門此則名□. 齊□□□故稱爲橫.

若橫若□皆得見王. 故約橫論觀辨破法

遍也. 橫門者如中論八不. 不生不滅不常不

斷. 不一不異不來不去. 一論明八門. 諸經論

則無量. 或不有不無不垢不淨. 不住不著不

受不取. 不虛不實不縛不脫. 如此等諸敎行

門其數無量. 俱皆能通故稱爲門. 中論云. 若

深觀不常不斷. 卽入無生無滅義. 何以故.

不生卽不異. 不滅卽不一. 生名集成卽異

義. 滅名散壞卽一義. 不生卽不常. 不滅卽

下	欄

不斷. 不生卽不來. 不滅卽不去. 不生卽不垢.

不滅卽不淨. 不生卽不增. 不滅卽不減. 不生

卽不縛. 不滅卽不脫. 不生卽不有. 不1滅卽

不無. 是故深觀不生不滅卽是諸門義也. 若

無生門觀陰界入次第不次第. 乃至三障四

魔者. 餘門亦如是. 若無生門觀心如工?

師造種種五陰. 一切世間中. 莫不從心造.

一陰界入一切陰界入. 一性相體力. 一切性

相體力等. 餘門亦如是. 若無生門發眞正菩

提心起四弘誓願. 餘門亦如是. 若無生門

安心止觀自行化他. 信法□轉善巧悉檀. 餘

門亦如是. 若無生門識有無破單遍具足

無言說見. 一一皆有三假四觀. 如是不自

不他不共不無因者. 餘門亦如是. 若無生

門破見有七萬二千三百八十四止觀者. 餘

門亦如是. 若無生門觀智障自生非自生.

故說自生空. 自生空非自空故說自生假.

自假非假自空非空故說自生中. 2自中不

但中雙照空假. 故說三觀一心者. 餘諸門

亦如是. 若無生門觀智障他生非他生. 共

生非共生無因生非無因生. 乃至三觀一心

者. 餘門亦如是. 若無生門觀智障自滅非

自滅故說自滅空. 自空非自空故說自滅

假. 自假非假自空非空. 故說自滅中. 自滅

中不但中雙照空假. 故說自滅三觀一心

者. 餘門亦如是. 若無生門觀智障他滅非

他滅. 共滅非共滅. 無因滅非無因滅. 乃至三

觀一心者. 餘門亦如是. 若無生門自待非自

待故說自待空. 自空非自空故說自待假.

經數:一九一一

經名:摩訶止觀卷第六下

頁數:八四

上	欄

自空非空自假非假. 故說自待中. 自中不

但中雙照二諦. 故說三觀一心者. 餘門亦

如是. 若無生門他待非他待. 共待非共待.

無因待非無因待. 乃至三觀一心者. 餘門亦

如是. 若無生門三觀結成破法遍者. 餘門

亦如是. 1以無生門如上等諸法度入餘門.

縱橫無□. 如金剛刀無能障者. 若得此意

通釋經論隨義□轉. 文義允當無處不合.

所以者何. 若將此義釋無行經. 卽轉無生

意入無行門. 所謂諦無行智無行菩提心無

行. 安心於止觀無行. 破見思無知無明等

無行. 生死涅槃中間等皆無行. 無行行無行

位無行敎. 如是等一切悉入無行門中說.

究竟具足也. 若釋金剛般若經. 卽轉無生

意度入不住門中. 種種不住. 不住色布施.

不住聲香味觸布施. 不住境智布施. 不

住慈悲布施. 不住見思中布施. 不住無

知無明中布施. 是名檀波羅蜜. 不住色中

持戒. 乃至不住色中般若. 初地不應住乃

至十地不應住. 雖諸法不住. 以無住法住

般若中. 卽是入空. 以無住法住世諦卽是

入假. 以無住法住實相卽是入中. 此無住

慧卽是金剛三昧. 能破2磐石破礫徹至本

際. 故仁王經三處明金剛三昧. 七地初地初

住. 卽是金剛無住釋三敎位義. 又云. 釋迦牟

尼入大寂定金剛三昧. 若爾者. 常途不應

云無□道有金剛斷道無金剛. 經云佛有.

豈非斷道有耶. 天親無著論. 開善廣解. □

出無生無住之意耶. 略擧二經. 示度曲之

中	欄

端耳. 若得此意千經萬論豁矣無□. 此是

學觀之初章. 思義之根本. 釋異之妙慧. 入

道入指歸. 綱骨曠大事理具足. 解一千從法

門自在云云. 問. 無生一門申一切佛法. 復何

用餘門耶. 答. 法相如此二義相須. 人人不

同各各自行應須餘門. 如淨名三十二菩

薩各說已入不二法門. 若言生滅是生死爲

二 . 不生不滅則無二. 乃是空門何關中道.

今解. 生是生死滅是涅槃是爲二. 雙遮二

邊得入中道. 是爲入不二法門. 此菩薩自

說已門不說他門. 華嚴云. 我唯知此一門.

卽是各說入門門則無量也. 又他緣不同逗

化非一. 前一番人聞說無生無滅得悟. 餘

非其宜所以無益. 次菩薩更說不垢不淨

入不二門. 當其所宜聞之得道. 是則橫門

無量. 八千菩薩各各說之. 云何難言一門

足耶. 復次行人依無生門修四三昧. 或時

歡喜頂受. 或信善心生. 或惡覺執破. 或恍恍

欲悟. 若爾者. 此無生門是其道門. 若不爾

非其門也. 當更從無滅門入. 喜生. 善發.

執破. 近道. 當知無滅是其道門. 不爾. 於其

非門. 如是廣歷衆門一一檢試. 會有相應.

張羅旣廣心鳥自獲. 爲是義故將橫約□

以顯門通也○第三橫□一心明止觀者.

如上所說橫□深廣破一切邪執. 申一切

經論修一切觀行. 逗一切根緣. □轉無窮

言煩難見. 今當結束出其正意. 若無生門

千萬重疊. □是無明一念因緣所生法. 卽空

卽假卽中不思議三諦. 一心三觀一切種智.

下	欄

佛眼等法耳. 無生門旣爾. 諸餘橫門亦復如

是. 雖種種說□一心三觀. 故無橫無3□.

但一心修止觀. 又爲二. 一總明一心. 二歷

餘一心. 總者. □約無明一念心. 此心具三

諦. 體達一觀此觀具三觀. 若不得前來橫

*□諸說. 如此境智何由可解. 前說一念無

明與法性合. 卽有一切百千夢事. 一陰界

入一切陰界入. 無量單遍具足無言等見. 三

界九地一切諸思. 十六門破等諸法. 先已次

第橫*□聞竟. 今聞一心因緣生法者. 卽懸

超前來一切次第因緣生法. 懸識不可思議

因緣生法. 前說諸法皆三假四句. 句句心實

不可得. 單遍諸見皆空. 九地諸思皆空. 十

六門皆空. 先已聞故. 今聞一心卽是空. 懸

超前來次第諸空. 懸識不可思議畢竟妙空.

前來所明諸假覆疏倒入. 分別藥病授藥等

法先已聞故. 今聞一心卽假. 懸超前來次

第之假. 懸識雙照二諦之假. 今聞非空非

假者. 懸超前來諸空皆非空諸假皆非假.

又前來分別一切非有非無. 單見中非有非

無. 遍見中非有非無. 具足中非有非無. 三藏

中非有非無. 通門非有非無. 別門非有非無

前已聞故. 今聞非有非無. 懸超前來諸非有

非無. 懸識中道不可思議非有非無. 如此三

諦一心中解者. 此人難得. 何以故. 約心論

無明還約心論因緣所生法. 故有前來一

切法. 約心卽空. 故有前來諸空. 還約心論

假故有前來出假等. 亦約心論法界故有

中道非空非假. 三諦具足□在一心. 分別相

經數:一九一一

經名:摩訶止觀卷第六下

頁數:八五

上	欄

貌如1次第說. 若論道理□在一心. 卽空卽

假卽中. 如一刹那而有三相. 三相不同生

住滅異. 一心三觀亦如是. 生喩假有滅喩

空無住喩非空非有. 三諦不同而□一念.

如生住滅異□一刹那. 三觀三智三止三眼.

例則可知. 如是觀者. 則是衆生開佛知見.

言衆生者. 貪□癡心皆計有我我卽衆生.

我逐心起. 心起三毒卽名衆生. 此心起時

卽空卽假卽中. 隨心起念止觀具足. 觀名

佛知止名佛見. 於念念中止觀現前. 卽是

衆生開佛知見. 此觀成就名初隨喜品. 讀誦

扶助此觀轉明. 成第二品. 如行而說資心

轉明. 成第三品. 兼行六度功德轉深. 成第

四品. 具行六度事理無減. 成第五品. 第五

品轉入六根淸淨. 名相似位. 故法華云. 雖

未得無漏而其意根淸淨若此. 從相似位

進入銅輪. 破無明得無生忍. 四十二地諸

位. 故法華云. 得如是無漏淸淨之果報. 亦

是三賢十聖住果報. 唯佛一人居淨土. 以

賢聖例佛. 指妙覺是報. 大經云得無上

報者. 有現報故名無上報. 無生後故言

佛無報. 大經亦云. 子果果子. 以現報故卽

如子果. 無後報故不名果子云云. 又金光

明稱爲應身境智相應也. 就境爲法身. 就

智爲報身. 起用爲應身. 以得法身故常□

不變. 法身淸淨. 廣大如法界究竟如虛空.

盡未來際也. 寶性論云. 常卽不生. □卽不

老. 淸淨卽不病. 不變卽不死. 法身是淨德. 廣

大如法界是我德. 究竟如虛空是樂德. 盡

中	欄

未來際是常德. 故知初住法身卽具如是常

樂我淨. 無生老死也云云○歷餘一心三觀

者. 若總無明心未必是宜. 更歷餘心或欲

心瞋心慢心. 此等心起卽空卽假卽中. 還如

總中所說云云○前來所說但觀識陰作

如此說. 餘四陰亦如是. 十二入十八界亦如

是. 是名觀陰界入境破法遍竟. 問. 入假

中有因緣. 入空何意無. 入空以四門料簡.

假中何意無. 答. 入空亦有. 略故不說耳. 何

者. 謂爲解脫故爲脫他故. 爲慧命故爲

無漏故爲法位故. 夫生死縛著勞我精神.

非空不解. 自旣有縛能解他縛無有是

處. 爲脫他故應須入空. 賢聖以慧爲命.

慧命非空不立. 諸神通中無漏通勝. 爲勝

神通故. 應須入空. 又法位非慧不入. 空慧

能速入法位. 入空因緣甚多. 例後故說五

耳. 夫空觀通於小大偏圓. 欲分別不濫. 須

四門料簡. 假中不雜小故不用耳. 空觀二

種. 析空專在小. 體空小大共. 今之料簡簡

於體空. 雖同用體所爲處別故須料簡. 別

圓能通雖各四門所通處同. 故料簡則閑耳.

智障者. 異解不同. 今出達摩鬱多羅釋. 煩

惱是惑心故煩惱是障. 智是明解云何說智

爲障. 智有二種. 證智識智. 識智分別體違

想順. 想順故說爲智. 體違分別與證智爲

□. 故說智爲障. 又佛於二障得解脫. 涅

槃云. 斷愛故得心解脫. 斷無明故得智解

脫. 地持中說愛爲煩惱首. 故心解脫對治煩

惱障也. 遠離一切無明穢汚. 於一切所知

下	欄

知無障□名智淨. 智淨卽慧解脫. 若以智

所知□名智障者. 以無明故於智有□.

正以無明爲智障體也. 入大乘論云. 出世

間無明是智障. 世間無明賢聖已遠離. 卽是

先斷煩惱障也. 二障俱是煩惱. 云何以無

明爲智障. 無明是卽智之惑. 以智爲體卽

智說障. 例如無爲生死卽無爲而說生死.

以無爲爲名也. 愛卽四住地也. 亦能障智.

然是異心之惑. 解惑不俱體是煩惱. 故當體

爲名名煩惱障. 復次愛能令諸有相續. 能

令心煩與心作惱. 雖無明覆蔽然生由愛

水. 招生功强. 故名愛爲煩惱障. 無明不了

正與解脫反. 愛性雖違然以無明爲本. 無

明性迷障智義顯. 故從所障名爲智障. 無

明有二. 一迷理. 二迷事. 何者是智障. 地持

說. 二乘無漏人無我智爲煩惱障淨智. 佛菩

薩法無我智爲智障淨智. 若爾. 二俱是迷理

爲智障. 又智所知□名爲智障者. 於一切

法知無障□. 卽於事中知無障□. 但是迷

事爲智障. 若爾. 何者爲定. 照事照理之

智. 智雖有二二無別體. 智障無明亦無二

性. 雖有二說而無二也. 又心智爲障者.

2究尋分別智□於如實不得證智. 此亦卽

智是障. 以滅想滅心故有斷智之義. 若

捨分別卽向智障淸淨. 又非是條然. 故智

亦不斷. 是以經有不失福之言. 百論引佛

說於福莫畏者助道應行也. 人作一向之

論. 便有斷不斷二途. 計無矛盾勿生偏執

競也. 問. 瓔珞云. 第三觀初地現前. 今云何或

經數:一九一一

經名:摩訶止觀卷第七上

頁數:八六

上	欄

說在八地. 或說在初住. 答. 借義相成. 或

供高成下1或言八地. 或供下成高故言

初住. 瓔珞明別敎故言初地. 問. 假中兩觀

明三根人修位. 初觀不見判修位. 答. 後觀

悉入位方修假中. 故約位判三根淺深. 初

觀始於凡地無位可判淺深. 又瓔珞亦有.

文云. 四地名須陀 洹. 此應是下根. 又三地

明須陀洹此應是中根. 或初地明須陀洹

此語上根(云云)

摩訶止觀卷第六2(下)

摩訶止觀卷第七3(上)

隋天台智者大師說

門人灌頂記

第五識通塞者. 亦名知得失. 亦名知字非

字. 如上破法遍. 應通入無生. 若不入者.

當尋得失必滯是亦. 不得一向作解. 何

者. 若同外道愛著觀空智慧. 宜以四句

遍破. 能破如所破令衆塞得通. 若不執觀

空智慧. 則能破不如所破. 但破塞存通.

如除膜養珠破賊護將. 若爾. 卽大道師善

知通塞. 將導衆人能過五百由旬. 舊云. 六

地見思盡爲三百. 七地八地爲四百. 九地十

地爲五百. 此義與釋論乖. 論以二乘爲四

百. 二乘之道非七地八地. 攝大乘人以三

界爲三百. 方便因緣兩生死足爲五百. 則

攝義不盡. 更有有後生死無後生死屬何

中	欄

百耶. 地人以十信住行向地爲五百. 此與

法華乖. 法華過三百由旬作化城. 此則二

百由旬作化城. 復有人解三界爲三百. 二

乘足爲五百. 此義三失. 一出三界外立化

城. 云何二乘出4三界外不入城. 更行四

百五百. 四百五百之外更無化城. 何所可入

而稱二乘. 二者滅化城方可得進. 城猶未

滅而輒進四百五百. 三者二乘共入化城

云何聲聞爲四百支佛爲五百. 有人以五

住煩惱爲五百. 然二乘已斷四住. 應是四

百由旬外立化城. 有人以斷三界思爲三

百. 塵沙爲四百. 無明爲五百. 此亦不然. 由

旬本譬煩惱. 云何見多而不數. 思少爲三

百. 此之名義本出法華. 法華擧五百爲譬

本. 以生死險道導師觀知合之. 應作三番

明五百. 乃會經耳. 一就生死處所. 二就煩

惱. 三就智慧. 諸師之釋方圓動息不與文

會. 如持一孔之匙開三須之□. 初家約通

位就四百立化城攝家約生死割二種於

荒外. 地家約別位在界內立化城. 次家徑

□不待開權卽自顯實. 人師過如此. 釋論

意云何. 論有二文. 初以二乘爲四百而止

不作五百. 後文以二乘爲一百. 今通之.

論明通意. 道家以眞諦爲極. 過三界已未

破化城但入涅槃. 卽指涅槃. 爲四百耳.

而復以二乘爲一百者. 更明出假菩薩從

空出假. 非涅槃爲一百. 入三界爲三百.

作如此消文. 於經論無妨也. 今明五百由

旬者. 一約生死處所. 謂三界果報爲三百

下	欄

方便有餘土實報無□土是爲五百由旬處

所. 次約煩惱者. 所謂見諦惑爲一百. 五下

分爲二百. 五上分爲三百. 塵沙爲四百. 無

明爲五百. 次約觀智者. 空觀智知三百. 假

觀智知四百. 中觀智知五百. 此與文會無

前諸師過也. 又諸師判位遼遠. 初心行人尙

未斷見. 何由超過五百由旬乎. 今論由旬

有橫通塞. 有□通塞. 橫者具約三法. 苦集

爲塞道滅爲通. 無明十二因緣爲塞. 無明滅

爲通. 六蔽覆心爲塞. 六度爲通□通塞者.

見思分段生死爲塞. 從假入空觀爲通. 無

知方便生死爲塞. 從空入假觀爲通. 無明因

緣生死等爲塞. 中道正觀爲通. 今當以橫

織□檢校通塞. 如從假入空破諸見思. 單

遍具足無言等見. 九九八十一思. 如斯諸惑

本是汚穢. 增長煩惱遮塞行人. 那忽取著

謂是謂非. 起諸結業漏落生死. 唯見苦

集不見道滅. 旣不識見思中四諦. 是事不

知名爲無明. 乃至老死. 但構因緣無明不

滅. 不滅故堅著□捨. 唯在此岸不到彼

岸. 大經云. 童子飢時取糞中果. 智人呵之

□然有愧. 失於淨法. 是名爲塞. 若於諸見

介爾起心. 知無性實無常無主. 倒破則無

業. 無業無果. 是名爲道. 道故有滅. 若

識四諦則無無明亦無老死. 因緣壞故則

捨諸有到於彼岸. 當用此意歷一一心.

歷一一能. 歷一一所. 若起三塞破之令

通. 若是三通養令成就. 復次體見卽空能

體亦卽空. 如羅漢之心尙名無漏五陰. 我

經數:一九一一

經名:摩訶止觀卷第七上

頁數:八七

上	欄

觀未眞那得非陰. 若計陰實則結業生死.

若不識陰四諦卽是無明. 若愛觀空智慧

則不能捨. 用卽空1意歷一一心. 歷一一

能. 歷一一所. 若有三塞破之令通. 若是三

通養令成就. 則巧過見思之塞. 善通三百

由旬也. 次用橫織□檢校從空入假觀通

塞者. 此則易解. 於病法藥法授藥法. 於一

一法一一能一一所. 明識諦緣度. 若起三

塞破之令通. 若有三通養令成就. 則過

無知之塞通四百由旬. 次用橫織□檢校

中道正觀者. 於無明法性眞緣等. 一一法一

一能一一所. 明識諦緣度. 若起三塞破之

令通. 若有三通養令成就. 則過無明之塞

通五百由旬. 若作如此論通塞者. 次第□

論六地初地. 動經劫數塞乃得通. 大經云.

須陀洹者八萬劫到. 乃至支佛十千劫到. 到

菩薩初發心住. 此論聖位何益初心行人者

乎. 復次約橫別論通塞者. 如大品經云.

有菩薩從初發心卽與薩婆若相應者. 與

空相應也. 若初未相應. 當用諦緣度檢一

一心. 若有三塞破之令通. 若有三通養

令成就. 得過三百由旬. 又云. 有菩薩從

初發心卽能遊戱神通淨佛國土. 此是出假

之意. 若初發心修假. 亦用諦緣度檢一一

心. 破塞養通過四百由旬. 又云. 有菩薩

從初發心卽能坐道場成正覺. 此卽中意.

若初發心修中. 亦用諦緣度檢一一心. 破

塞養通過五百由旬也. 如此說者. 雖初心

得論通塞而三法各別. 大論引三喩. 一則

中	欄

步涉. 二則乘馬. 三則神通. 步馬兩行須知

通塞. 神通無□. 塞不能遮. 山壁皆虛. 何通

可擇. 初觀喩步. 次觀喩馬. 後觀喩飛. 三義

分張亦非今所用也. 若□論三觀. 兩觀當

地爲通望上爲塞. 若後一觀勝下爲通隔

小爲塞. 橫論三觀當分爲通. 不相收爲

塞. 法相淺深任有通塞. 肉復於中起苦集

無明蔽等. 是故皆塞無復有通. 若一心三觀

法相卽破□中之通塞. 三觀一心破橫中之

通塞. 空卽三觀故破步涉山壁三百之通塞.

假卽三觀破乘馬四百之通塞. 中卽三觀破

神通之通塞. 銀以一心能卽空假中者. 一切

山河石壁衆魔群道皆如虛空. 一心三觀遊

之無□. 終不去下陵高避山從谷. 觸處諸

塞皆通無□. 能過五百由旬到於寶所. 是

名爲通. 通本對塞. 旣觸處如空則無復有

塞. 無塞則無通. 若於無塞無通. 起苦集

無明障蔽者. 非但失於神通. 亦失馬步. 能

破如所破. 字爲非字. 如彼蟲道偶得三觀

之名. 是蟲不知是字非字. 若於一一法一

一能一一所. 皆卽空卽假卽中具諦緣度. 是

名無通無塞雙照通塞. 是爲智者識字非

字. 亦名良醫知得知失. 於無生門明識通

塞者. 於餘法門亦如是. 是爲初心過五百

由旬. 應明六卽義(云云). 問通塞得失字非字

爲一爲異答. 此是一意種種說耳. 亦有差

別. 通塞約解. 得失約行. 字非字約敎. 金光

明云. 正聞正聽正分別. 正解於緣正能學

了. 知字非字是正聞正聽. 知得失是正分

下	欄

別正解於緣. 知通塞是正能覺了. 雖此差

別同顯一致耳. 問. 橫塞塞□通不. □塞

塞橫通不. 橫通通□塞不. □通通橫塞

不. 答. 一往然二往不然. 然者. 無明卽見思

何意非橫障. 中智治一切何不通橫塞此

是一往然義耳. 若二往釋者. 橫塞障近不能

塞□通. 橫通力弱不能通□塞. □塞深遠

不作橫障. □通對當別不通於橫塞耳○

第六明道品調適者. 道品有四. 一當分. 二

相攝. 三約位. 四相生. 一明當分者. 未必具

品方能得道. 三四二五. 單七隻八. 當分是

道. 故云當依念處得道. 又云. 是道場. 又

云. 是摩訶衍. 念處旣爾餘品亦然. 是爲當分

道品而非調停也. 二明相攝者. 如念處一

法皆攝諸品. 引釋論文云. 念處旣攝餘品.

餘品亦攝念處. 是爲相攝道品亦非調停

也. 三約位者. 如念處當其位. 正勤是煖位.

如意足是頂位. 五根是忍位. 五力是世第一

位. 八正是見諦位. 七覺是修道位. 此是約位

亦非調停也. 四相生者. 如修念處能生正

勤. 正勤發如意足. 如意足生五根. 五根生

五力. 五力生七覺. 七覺入八正2道. 是爲善

巧調適. 戒定慧等皆名爲正. 淸淨心常一則

能見般若. 是爲相生亦是調適. 所以須此

者. 上來雖破法遍識通塞. 若不調停道品

何能疾與眞法相應. 眞法名無漏. 道品是

有漏. 有漏能作無漏方便. 方便失所眞理難

會. 如釀酒法酵煖得宜. 變水成酒. 麴藥

失度味則不成. 大論云. 三十七品是行道

經數:一九一一

經名:摩訶止觀卷第七上

頁數:八八

上	欄

法. 涅槃城有三門. 三門是近因道品是遠

因. 爲是義故應須道品調停也. 問. 道品

是二乘法. 云何是菩薩道耶. 答. 大論呵此

問誰作是語. 三藏摩訶衍皆不作是說. 那

得獨云是小乘法. 淨名云. 道品善知識. 由

是成正覺. 道品是道場亦是摩訶衍. 涅槃

云. 能修八正道者. 卽見佛性名得醍□.

大集云. 三十七品是菩薩寶八陀羅尼. 如此

等經皆1明道品何時獨是小乘. 若大經云.

三十七品是涅槃因非大涅槃因. 無量阿僧

祇助菩提法. 是大涅槃因者. 道品之外無別

有道品. 如四諦外無第五諦. 一種苦集如

爪上土. 分別苦集有無量相如十方土. 直

明一三十七品是涅槃因. 復有無量三十七

助道品名大涅槃因. 云何無量有四種道

諦故. 有十六門故. 又有漏道品欲界二十

二. 未到三十六. 初禪三十七. 皆有漏道品如

乳. 三藏道品如酪. 通敎道品如生□. 別敎

如熟□. 圓敎如醍□. 大經之文義合於此.

非道品外別有助法也. 或言三十七品是助

道. 或言是正道. 大論云. 是菩薩道. 此文似

正2也. 淨名云. 道品善知識由是成正覺. 此

文似助也. 又若言三十七品是有漏者. 云何

言七覺是修道. 法華云. 無漏根力覺道之財.

云何八正在七覺前. 此應三句分別. 一三十

七品3皆有漏. 二皆是無漏. 三亦有漏亦無

漏. 如大論云. 4修八正道得初善有漏五

陰. 善有漏五陰卽是煖法. 煖法之前尙得修

於八正道. 云何修邪. 初從師受法. 繫心憶

中	欄

念名念處. 爲心此法勤而行之名正勤. 一

心中修名如意足. 五善根生名根. 根增長名

力. 分別道用名七覺. 安隱道中行名八正

道. 能如是修得善有漏五陰. 當知道品皆

是有漏. 皆是無漏者. 卽是見諦思惟所行道

品. 一向是無漏. 法華之文意在此也. 從來雖

言有漏中得修八正七覺等未有文證. 而

5毘婆沙云. 若八正在七覺後. 亦得是有漏

亦得是無漏. 何以故. 依八正入見諦卽是

亦無漏. 若八正在七覺前一向是無漏. 此則

可解. 引婆沙文證成二意. 又亦漏無漏卽

是對位意也. 諸道諦三十七品. 今不具記. 但

明無作道諦三十七品. 成於一心三觀義

也. 大品云. 欲以一切種修四念處者. 念處

是法界攝一切法. 一切法趣念處是趣不

過. 華嚴云. 譬如大地一能生種種芽. 地是

諸芽種也. 法華云. 一切種相體性. 皆是一種

相體性. 何謂一種. 卽佛種相體性也. 常途

云. 法華不明佛性. 經明一種是何一種. 卉

木叢林種種喩七方便. 大地一種卽6是實

事. 名佛種也. 今一念心起不思議. 卽一切

種. 十界陰入不相妨□. 若觀法性因緣生

故. 一種一切種. 則一色一切色. 若法性空故

一切色一色. 則一空一切空. 法性假故一色

一切色. 一假一切假. 法性中故非一非一

切. 雙照一一切. 亦名非空非假雙照空假.

則一切非空非假雙照空假. 九法界色卽空

卽假卽中. 亦復如是. 是名身念處. 若觀法

性受. 法性因緣生故. 一種一切種一受一切

下	欄

受. 法性受空故. 一切受一受一空一切空. 法

性受假名故. 一受一切受一假一切假. 法性

受中故. 非一受非一切受. 非空非假雙照

空假. 則一切非空非假雙照空假. 九法界受

卽空卽假卽中亦復如是. 是名受念處. 若觀

法性心. 因緣生法一種一切種. 一心一切心.

法性空故. 一切心一心一空一切空. 法性假

故. 一心一切心一假一切假. 法性中故非一

非一切. 非空非假雙照空假. 九法界心亦

復如是. 是名心念處. 若觀法性想行兩陰.

因緣生法一種一切種. 一行無量行. 法性空

故一切行一行一空一切空. 法性假故一行

一切行一假一切假. 法性中故非一非一切. 非

空非假雙照空假. 一切非空非假雙照空

假. 九法界7行皆卽空卽假卽中亦復如是. 是

名法念處. 如是念處力用廣博. 義兼大小

俱破八倒. 雙顯榮枯雙非榮枯. 卽於中間

入般涅槃. 亦名坐道場. 亦名摩訶衍. 亦名

法界. 兼廣之義其相云何. 法性之色實非是

淨. 而凡夫橫計爲淨. 是名顚倒實非不淨.

二乘之人橫計不淨是名顚倒. 今觀色種

卽空. 一切卽空. 空中無淨云何染著. 是名

凡夫計淨倒破枯念處成. 色種卽假一切皆

假. 分別名相不可窮盡. 假智常淨不爲無

知塵惑所染. 云何滯空而取陸滅言色不

淨. 是名二乘不淨倒破榮念處成. 是名八倒

俱破枯榮雙立. 觀色本際非空非假則一

切非空非假. 非空故非不淨倒. 非假故非

淨倒. 非淨倒故則非榮樹. 非不淨倒故則

經數:一九一一

經名:摩訶止觀卷第七上

頁數:八九

上	欄

非枯樹. 非枯非榮則非二邊. 無邊無中乃

名中間. 佛會此理故名涅槃. 亦是非淨非

不淨. 八倒不生名爲涅槃. 如是涅槃名□

密藏. 安置諸子□密藏中佛自住中故言

入也. 法性之受本非是樂. 而凡夫之人橫計

爲樂. 是名顚倒. 實非是苦. 二乘之人橫計

爲苦. 今觀受種卽空一切皆空. 空中無樂

云何生染. 則凡夫倒破枯念處成. 受種卽假

一切皆假. 以無所受而受諸受. 名聞分別

不生厭畏. 云何棄之比空陸斷. 二乘倒破

榮念處成. 是名二倒雙破枯榮雙立. 觀受本

際卽非空非假. 非空故非枯非假故非

榮. 邊倒不生名爲涅槃. 中間理顯名□密

藏. 皆如上說(云云). 法性之心本非是常. 凡夫

橫計是名常倒. 法性實非無常. 二乘橫計

無常. 今觀心種卽空一切卽空. 空中非常

云何謂心念念相續. 是名凡夫常倒破枯念

處成. 心卽假名一切悉假. 心若無常那得分

別無量心相. 是名二乘無常倒破榮念處成.

又心卽非空非假. 非空故非無常. 非假故

非於常. 非榮非枯邊倒不生名入涅槃. 中

道理顯名□密藏. 安置諸子自亦入中(云云).

法性之法本非有我. 凡夫之人橫計有我.

本非無我二乘之人橫計無我. 今觀法性

卽空一切皆空. 空中無我. 是名凡夫倒破枯

念處成. 法性卽假一切皆假施設. 自在不滯

我義具足. 是名二乘倒破榮念處成. 觀法本

際卽非空非假. 非空故非無我非假故

非於我. 邊倒不生名入涅槃. 中間理顯

中	欄

名□密藏. 治倒法藥其數有四. 法性觀智

名之爲念. 一諦三諦名之爲處. 一切卽空.

諸倒榮枯無不空寂. 一切卽假. 二邊雙樹

無不成立. 一切卽中. 無非法界. 祇一念心

廣遠若此. 若能深觀念處是坐道場. 是摩

訶衍. 是雙樹間入般涅槃. 始終具足不須

更修餘法. 若不入者更硏餘品. 勤觀念處

名正勤. 見思本起名已生惡. 觀於卽空令

已生不生故勤精進. 塵沙無明名未生惡.

觀卽假卽中令未生不生故勤精進. 竭力

盡誠行四三昧. 遮此二惡一切智名已生

善. 此善易生故言泥洹道易得也. 道種智一

切種智名未生善. 此分別智難生. 空智已生

勤加增長. 中智未生令得開發. 三觀無間

祇爲生此二智耳. 是四正勤亦能悟道. 故

言一心勤精進故得三菩提. 不須餘法. 若

不入者當是不勤. 心過散動須入善寂. 審

觀心性名爲上定. 於上定中修如意足. 欲

精進心思惟. 欲者. 專向彼法. 亦名莊嚴彼

法. 定中觀智如密室中燈照物則了. 以照

了故斷行成就修如意足. 精進者. 成就彼

法法性不動而寂然精進. 無間無雜. 斷行

成就修如意足. 心者正住. 觀察彼法一心中

緣. 暇之一處無事不辦. 斷行成就修如意

足. 思惟者. 善能分別彼法方便. 如此思惟

不令動散. 定思惟故斷行成就修如意足.

能如此修定心而入不須餘法. 若不入者

當修五根. 信三諦理是三世佛母. 能生一

切十力無畏解脫三昧. 但念處修不心餘法.

下	欄

是名信根. 進者. 以信攝於諸法. 信諸法故

倍策精進. 念者. 但念正助之道不令邪妄

得入. 又此法者爲精進所修. 是法不忘故

名念根定者. 一心寂定而行精進. 又此法

爲念所攝. 是法不忘不動故名定根. 慧者.

念處之慧爲定法所攝. 內性自照不從他

知. 是名慧根. 但修五根亦能入道成摩訶

衍. 若不入者. 進修五力令根增長. 遮諸煩

惱名之爲力. 信破諸發無能動者. 精進除

懈怠如本所願皆得成就. 念破邪想不

爲煩惱所壞. 定破散亂遠離○鬧. 雖有

所說不□初禪. 善住覺觀不□二禪. 心

生歡喜不□三禪. 敎化衆生不□四禪.

妨四禪法不妨諸定. 亦不捨定亦不隨定

是名定力. 慧破邪執一切執一切慧雙照具

足. 是名慧力. 如是五力名摩訶衍. 若不入

者. 用七覺□調. 心色動時以除覺除身口

之粗. 以捨覺捨於觀智以定心入禪. 若

心比時精進擇喜起之. 念通緣兩處. 修此

七覺卽得入道. 大論云. 若離五蓋專修七

覺. 不得入者無有是處. 若不入者修八正

道. 更以出世上上正見觀三諦理. 以正思

惟發動此觀. 如法相說自他俱益. 卽是正

語. 若黑業得黑報. 白業得白報. 雜業得雜

報. 非白非黑業得非白非黑報. 約小乘作

可解. 今言比空是黑業. 出假是白業. 兩兼是

雜業. 中道是非白非黑業. 皆名邪命. 若業能

盡業名爲正業. 依此而行名爲正業. 正業

不爲二邊所牽. 見他得利心不惱熱. 而

經數:一九一一

經名:摩訶止觀卷第七上

頁數:九○

上	欄

於已利常知止足. 是爲正命. 善入正諦

名正精進. 心不動失正直不忘名正念. 正

住決定名正定. 因是八正道卽得入理. 大

經云. 若有能修八正道者. 卽得醍□. 如

是道品非是對位. 但於初心觀法性理. 卽

得具足. 大論云. 四念處中四種精進名四正

勤. 四種定心名四如意足. 五善根生名爲

根. 根增長名爲力. 分別四念處道用名爲

覺. 四念處安隱道中行名八正道. 故知初心

行道用三十七品. 調養止觀四種三昧入

菩薩位. 如此道品是大涅槃近因. 餘諸道品

名爲遠因(云云). 今以譬顯此義. 植種於地

芽嘴初開. 生根下向枝葉上布. 其花敷榮結

果成實. 法性法界爲大地. 念處觀爲種子.

四正勤如抽芽. 五根如生根. 五力如莖葉

增長. 七覺如開花. 八正如結果. 結果者.

卽是入銅輪位證無生忍. 亦名至寶所. 亦

名入□藏. 亦名得醍□. 亦名見佛性. 亦

名法身顯八相作佛. 道品善知識由是成正

覺此之謂也. 若通途釋道樹者. 如大品明.

離三惡道名葉益. 得人天身名花益. 得

四道果名果益. 此偏就空爲釋耳. [&FFFF]#二乘

地爲葉益. 得變通身爲花益. 具道種智

爲果益. 此偏就假爲釋耳. [&FFFF]#二邊縛爲葉

益. 受法性身爲花益. 證入佛性爲果益.

此偏就中爲釋耳. 若總就三觀者. 卽空名

葉益. 卽假名花益. 卽中名果益(云云)復次

行三十七道品將到無漏城. 域有三門. 若

入此門卽得發眞. 謂空無相無作門. 亦名

中	欄

三解脫門. 亦名三三昧. 若從正見正思惟

入定從定發無漏. 是時正見智名大臣. 正

定爲大王. 從此得名名三三昧. 非智不

禪. 卽此意也. 若由正定生正見從正見

發無漏. 是時正定爲大臣. 智慧爲大王. 從

此得名名三解脫. 非禪不智. 卽此意也. 或

可三昧是伏道. 解脫是斷道證道. 或可定慧

合故. 三昧卽解脫. 解脫卽三昧. 若三藏以苦

下空無我是空門. 滅下四行是無相門. 集道

下八行苦下兩行是無作門. 此十六行王臣

等(云云)若通敎明苦集皆如幻化卽空門. 古

釋論本云. 若觀極微色則有十八空. 今本

云. 若觀一端1疊則有十八空. *疊是假名

極微是實法. 以此爲異. 若得意者假實皆

空耳. 若未入空情想戱論計有空相. 知空

無空相名無相門. 空相雖空猶計觀智. 旣

無能所誰作空觀. 是名無作門. 旣無作者

誰起願心. 亦名無願. 此三三昧王臣(云云)若

別敎明從假入空證眞諦名空三昧. 二乘

但證此空猶有空相. 菩薩知空非空. 出假

他物無復空相. 是名無相三昧. 進修中道

無中邊相亦不心中邊. 名無作三昧. 此三

觀智王臣(云云)復次別約出假意者. 分別無

量藥病. 悉是假名. 假名無實無實故空. 是

名空門. 空尙無空相肉有假相. 故名無相

門. 空假無相亦不願心知病識藥. 故名無

願. 此出假智王臣(云云)別約圓者. 名雖同前

意義大異. 大論云. 聲聞緣空修三解脫. 菩

薩緣諸法實相修三解脫. 智者見空及與

下	欄

不空. 此空不空亦名中道. 若見此空卽見

佛性. 又二乘觀夢中十八事. 夢中內事不可

得名內法空. 夢外事不可得名外法空. 乃

至夢中十八有不可得名十八空. 今圓觀眠

法不可得無內法. 從眠所生一切內法皆不

可得. 名內法空. 一切法趣此內空. 眠無外

法. 從眠所生一切外法不可得. 卽外法空.

一切法趣此外空. 乃至眠法十八種有不可

得名十八空. 一切法趣十八空歷十八緣.

名十八空. 但是一空. 方等云. 大空小空皆

歸一空. 一空卽法性實相. 諸佛實法. 大品

云獨空也. 如前觀無明四句不可得一空

一切空. 不見四門分別之相. 非緣非眞無

誰所作. 王臣(云云)如是空卽無相無作及一

切法. 一切法亦如是. 當知一解脫門卽三解

脫門. 三解脫門卽2一門. 又四門中皆修三

解脫互無障□. 如此三門意非次第. 別雖

次第皆緣實相. 又異通敎通緣空理. 復異

三藏. 三藏緣四諦智. 故知三脫及與道品節

節有異. 須善識之. 又華嚴日出先照高山

偏多四榮. 鹿苑三藏偏多四枯. 方等般若多

調枯以入榮. 引小而歸大. 鶴林施化已足.

於榮枯中間而入涅槃. 爲極鈍難化來至

雙樹始復畢功. 利根明悟處處得入. 如身

子等於法華中入□密藏得見佛性. 所以

涅槃遙指八千聲聞於法華中得記作佛. 如

秋收冬藏更無所作. 約此一番施化早畢不

俟涅槃. 又云. 誰能莊嚴娑羅雙樹. 卽擧舍

利3弗六人. 又別擧如來. 若見佛性能莊嚴